# Arvuti VAIO Tap 11SVT1122

## Puuteplaadi kasutamine

Sõrme puuteplaadil liigutades saate arvuti ekraanil kursorit liigutada.

Kui kursor on soovitud elemendil või objektil, vajutage vasakut või paremat nuppu, et kasutada mitmesuguseid käske või kuvada menüüsid.

1. Vasak nupp

2. Parem nupp

#### Klõpsamine

Vajutage ühe korra vasakut nuppu, kui olete kursori soovitud elemendile või objektile viinud.

Teise võimalusena võite ühe korra puuteplaati koputada.

#### Topeltklõpsamine

Vajutage kaks korda kiiresti vasakut nuppu, kui olete kursori soovitud elemendile või objektile viinud.

Teise võimalusena võite kaks korda kiiresti puuteplaati koputada.

#### Paremklõpsamine

Vajutage ühe korra paremat nuppu, kui olete kursori soovitud elemendile või objektile viinud.

Teise võimalusena võite puuteplaati kahe sõrmega koputada.

Olenevalt kursori asukohast saate kuvada mitmeid kiirmenüüsid.

#### Lohistamine

Vajutage ühe korra vasakut nuppu, kui kursor on soovitud elemendil või objektil, ja liigutage sõrme puuteplaadil, hoides samal ajal nuppu all.

Teise võimalusena koputage puuteplaati kiiresti kaks korda ja libistage teise koputuse ajal sõrme.

#### Pukseerimine

Lohistage ikoon, nt fail, soovitud asukohta, ja võtke sõrm vasakult nupult ära.

Teise võimalusena koputage ikooni kiiresti kaks korda, liigutage sõrm teise koputuse ajal soovitud kohta ja tõstke puuteplaadilt.

#### Kerimine

Ekraanil vertikaalselt kerimiseks liigutage kahte sõrme puuteplaadil üles ja alla.

Ekraanil horisontaalselt kerimiseks liigutage kahte sõrme puuteplaadil vasakule ja paremale.

#### Rakendusemenüü avamine

Pange sõrm puuteplaadi ülemisele äärele ja liigutage sõrm alla.

Rakendusemenüüd ei kuvata, kui rakendus seda ei toeta.

#### Tuumnuppude avamine

Pange sõrm puuteplaadi paremale äärele ja liigutage sõrme vasakule. Vt lisateavet jaotisest Tuumnuppude avamine.

#### Rakenduste vahetamine

Pange sõrm puuteplaadi vasakule äärele ja viige sõrm paremale, et valida töötav rakendus. Kui korraga töötab rohkem kui üks rakendus, korrake toimingut, et vahetada rakendusi, alates viimati kasutatud rakendusest laskuvas järjekorras.

#### Märkus

- Puuteplaadi puutefunktsioon (kerimine, rakendusemenüü ja tuumnuppude avamine, rakenduste vahetamine) ei pruugi olenevalt VAIO arvuti kasutamistingimustest või puuteplaadi sätetest töötada.

Tagasi lehe algusesse

### Seotud teema

- Juhtmeta klaviatuuri kasutamine

Tagasi lehe algusesse