# Arvuti VAIO Tap 11SVT1122

## Puuteekraani kasutamine (Puuteekraaniga mudelid)

VAIO arvuti kasutamiseks võite koputada puuteekraanile või teha sõrmedega lihtsa liigutuse.

### Põhitoimingud

#### Klõpsamine (koputus)

Koputage sõrmega ühe korra puuteekraani. Saate koputades valida nupu, nt OK ja Loobu, või menüükäsu.

#### Topeltklõpsamine (topeltkoputus)

Koputage sõrmega kiiresti kaks korda puuteekraani.

Saate käivitada rakenduse, nt teksti- või tabeltöötlusprogrammi, või avada faili, tehes selle ikoonil topeltkoputuse.

#### Lohistamine

Pange sõrm puuteekraanil soovitud punkti ja liigutage sõrme. Selle liigutusega saate liigutada faili või muuta akna suurust.

#### Pukseerimine

Puudutage soovitud faili ikooni, liigutage see teise kausta, aknasse või rakenduse ikoonile ja tõstke siis sõrm ekraanilt. Selle liigutusega saate faili teisaldada või kopeerida.

### Täpsemad toimingud

VAIO arvuti kasutamiseks võite puuteekraanil teha sõrmedega lihtsa liigutuse (žesti).

Liigutusele järgnev reaktsioon sõltub rakendusest.

#### Paremklõpsamine (Puudutus ja hoidmine)

Puudutage ja hoidke soovitud punkti puuteekraanil paar sekundit, siis tõstke sõrm üles. Sõltuvalt puudutatavast punktist saate kuvada mitmesuguseid menüüsid.

#### Kerimine

Puudutage ja liigutage sõrme akna keritaval osal, nt Internet Explorer aknas. Valitud akna kerimiseks võite ka liigutada vertikaalse kerimisriba liugurit.

#### Pildi (nt foto) sisse- ja väljasuumimine (suumimine)

Pildi, nt foto suumimiseks rakenduses Fotod liigutage puuteekraanil kaht sõrme. Sissesuumimiseks viige sõrmi lahti ja väljasuumimiseks kinni.

#### Pildi, nt foto pööramine (pööramine)

Pildi, nt foto pööramiseks pange kaks sõrme puuteekraanile ja liigutage neid ringikujuliselt. Kõigis rakendustes ei ole pildi pööramine toetatud.

#### Nipsates valimine

Liigutage sõrme lühidalt suunas, milles ekraani ei kerita.

Saate valida mõne üksuse, näiteks rakendusepaani või pildi.

Tagasi lehe algusesse

### Seotud teema

- Pliiatsi kasutamine (Mudelid, millel on Digitaliseeriv Stylus)

Tagasi lehe algusesse