# Arvuti VAIO Tap 11SVT1122

## Märkused microSD-mälukaartide kasutamise kohta

Enne microSD-mälukaartide kasutamist lugege järgmisi ettevaatusabinõusid.

- Hoidke microSD-mälukaarti lastele kättesaamatus kohas. Allaneelamise oht.

- Ärge puudutage microSD-mälukaardi konnektorit sõrmede ega metallobjektidega.

- microSD-mälukaart sisaldab õrnu elektroonilisi osi. Ärge lööge, painutage ega laske sel kukkuda.

- Ärge võtke microSD-mälukaarti lahti ega muutke seda.

- Ärge tehke microSD-mälukaarti märjaks.

- Ärge kasutage ega hoidke seda kohas, kus on järgmised tingimused:

  - Väga kõrge temperatuur, näiteks päikese kätte pargitud autos

  - Otsene päikesevalgus

  - Suur niiskus või söövitavad ained

  - Liigne tolm

- Ärge proovige sisestada microSD-mälukaardi pesa teist tüüpi mälukaarti. Mitteühilduvate kaartide kasutamine võib VAIO-arvutit kahjustada.

- Soovitatav on olulistest andmetest teha varukoopia.

- Salvestatud andmed võivad kaduma minna või olla rikutud järgmistel juhtudel:

  - microSD-mälukaart eemaldatakse arvutist või VAIO-arvuti lülitatakse välja microSD-mälukaardi andmete lugemise või kirjutamise ajal.

  - microSD-mälukaarti kasutatakse kohas, kus staatiline elekter või elektrilised häired võivad kaarti segada.

- microSD-mälukaardi kaasaskandmisel pange see kindlasti ümbrisesse, et vältida staatilist elektrit.

- Enne microSD-mälukaardi kasutamist muus seadmes peale arvuti (nt mobiil- või nutitelefonis) vormindage microSD-mälukaarti seadme abil.

  Mõned seadmed ei pruugi arvutite failivormingut toetada ja kuvavad teate microSD-mälukaardi vormindamise soovitusega. Sellisel juhul kopeerige andmed kaardilt oma VAIO arvutisse ja vormindage kaart seadmega. Vormindamisel kustutatakse kõik microSD-mälukaardil olevad andmed.

  Lisateavet vaadake seadmega kaasasolevast juhendist.

- Ärge sisestage võõrkehi microSD-mälukaardi pesa.

- microSD-mälukaardi pesa saab kasutada ainult toetatud mälukaartide lugemiseks/kirjutamiseks ja seda ei saa kasutada muudel eesmärkidel.

- microSD-mälukaarte (kuni 2 GB), microSDHC-mälukaarte (kuni 32 GB) ja microSDXC-mälukaarte (kuni 64 GB), mis on saadaval 2013. augusti seisuga, on kontrollitud ja leitud, et need ühilduvad teie VAIO arvutiga. Siiski ei ole garantiid, et arvutiga ühilduvad kõik microSD-mälukaardid, microSDHC-mälukaardid või microSDXC-mälukaardid.

- Mõned microSD-mälukaartide tüübid, näiteks UHS (funktsiooniga Ultra High Speed ehk väga kiire andmeedastusega) kaardid võivad pikaajalisel kasutamisel muutuda väga kuumaks. Sellisel juhul oodake enne mälukaardi eemaldamist, kuni see jahtub.

Tagasi lehe algusesse

### Seotud teema

- microSD-mälukaartide sisestamine
- microSD-mälukaartide eemaldamine

Tagasi lehe algusesse