# Arvuti VAIO Tap 11SVT1122

## Andmete varundamine, kui operatsioonisüsteemi Windows ei õnnestu käivitada

Kui operatsioonisüsteemi Windows ei õnnestu käivitada, varundage andmed funktsiooniga VAIO Care (Rescue Mode): VAIO recovery solutions.

1. Vajutage nuppu ASSIST, kui teie VAIO arvuti on välja lülitatud.

   Kuvatakse ekraan VAIO Care (Rescue Mode).

2. Valige Start troubleshooting (recovery).

   Järgige ekraanil kuvatavaid juhiseid, kuni kuvatakse ekraan Valige suvand (Choose an option).

   Enne kuva Valige suvand (Choose an option) avanemist kulub pisut aega, nii et oodake hetk.

3. Valige Tõrkeotsing (Troubleshoot) ja VAIO recovery solutions.

   Järgige ekraanil kuvatavaid juhiseid, kuni kuvatakse ekraan VAIO Care (Rescue Mode): VAIO recovery solutions.

4. Valige Tools ja Rescue Data.
5. Järgige ekraanile kuvatavaid juhiseid.

#### Vihje

- Kui 3. etapis kuvatakse kuvamiskeele valimise aken, valige sobiv keel ja seejärel klõpsake nuppu OK.

- Teise võimalusena saate funktsiooni VAIO Care (Rescue Mode): VAIO recovery solutions käivitada taastekandjaga. Vt lisateavet jaotisest Taastamine taastekandjaga.

- Soovitatav on päästetud failide salvestamiseks valida väline kõvaketas, kui valite funktsiooni Custom rescue.

#### Märkused, kuidas kasutada funktsiooni VAIO Care (Rescue Mode): VAIO recovery solutions

- Kandke päästetud failide eest hoolt, et kaitsta neid lubamatu juurdepääsu eest.

- Keelake operatsioonisüsteemi Windows kõvakettaseadme krüptimisfunktsioon enne VAIO Care (Rescue Mode): VAIO recovery solutions kasutamist andmete varundamiseks ja taastamiseks.

  Kuid päästetud failidele, mida pole sisseehitatud salvestusseadmesse krüptitud, pääsevad vastavate õigusteta kasutajad kergesti juurde, kasutades taastekandjat ja seda rakendust. Seetõttu seadke pärast rakenduse kasutamist kindlasti käivitusparool või kõvakettaparool, lubage operatsioonisüsteemi Windows kõvaketta krüptimise funktsioon ja hoidke taastekandjat turvalises kohas, et kaitsta päästetud faile lubamatu juurdepääsu eest.

- Autoriõigustega kaitstud andmete (nt digitaalmeedia taasesituse rakendustega korrastatud muusikafailide) taastamiseks kasutage varundamistööriista, mis on määratud rakenduses, mida kasutasite nende andmete importimiseks. Sony ei garanteeri andmete taasesitamisel ühilduvust, kui taastamiseks ei kasutatud määratud varundustööriista.

- VAIO Care (Rescue Mode): VAIO recovery solutions ei toeta sellise faili varundamist, mille nimi (sh tee) on pikem kui 260 märki.

- Funktsiooni VAIO Care (Rescue Mode): VAIO recovery solutions kasutamine ei garanteeri kõigi sisseehitatud salvestusseadmetes olevate andmete varundamist.

  Sony ei võta mingit vastutust mis tahes andmete kaotsimineku eest varundamise käigus.

- Kasutage VAIO arvuti toitega varustamiseks toitejuhet või vahelduvvooluadapterit, kui kasutate funktsiooni VAIO Care (Rescue Mode): VAIO recovery solutions.

- Teie VAIO arvuti taaskäivitub automaatselt 72 tundi pärast funktsiooni VAIO Care (Rescue Mode): VAIO recovery solutions käivitumist. Kui varundamise ajal on möödunud 72 tundi, siis protsess peatub ja arvuti taaskäivitub. Protsessi ei saa jätkata.

- Päästetud failid jagatakse kaheks või enamaks failiks ja salvestatakse määratud kohta või nimetatakse ümber olenevalt valitud asukohast. Kasutage päästetud failide taastamiseks funktsiooni VAIO Data Restore Tool. Vt lisateavet jaotisest Andmete taastamine funktsiooniga VAIO Data Restore Tool.

- Kui väline kõvaketas või optiline kettaseade ei toeta USB-ühendust, peate installima draiveri.

Tagasi lehe algusesse

### Seotud teema

- Varundamise teave
- Teave varundustüüpide kohta
- Andmete taastamine funktsiooniga VAIO Data Restore Tool
- Taastepunkti loomine
- Süsteemifailide taastamine taastepunktiga, kui operatsioonisüsteemi Windows ei õnnestu käivitada

Tagasi lehe algusesse